《度心动 其二 赠散妓蟾宫秀》
元代·邵亨贞

尘满人闲，有谁能、分得广寒风度。谩道小娇，疑是前身，曾到岩度深处。

九霄宫殿春长好，只合伴、霓裳仙侣。问何事，等闲回首，却迷尘趣。

缥缈琼楼玉宇。奈雾鬓烟鬟，不胜风露。小试茜妆，才近芳尊，已变世间歌舞。

想应羞见嫦娥寡，重来傍、巫山行雨。总忘了，青冥向来去路。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。